CELEX: 32021D0838
Language: da
Date: 2021-05-10 00:00:00
Title: Rådets afgørelse (EU) 2021/838 af 10. maj 2021 om den holdning, der skal indtages på Unionens vegne i Underudvalget vedrørende Handel og Bæredygtig Udvikling, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, for så vidt angår udarbejdelsen af listen over eksperter, der kan udvælges til medlemmer af ekspertgruppen i henhold til aftalens artikel 301

26.5.2021   
               
               
                  DA
               
               
                  Den Europæiske Unions Tidende
               
               
                  L 185/25
               
            
         RÅDETS AFGØRELSE (EU) 2021/838
         af 10. maj 2021
         om den holdning, der skal indtages på Unionens vegne i Underudvalget vedrørende Handel og Bæredygtig Udvikling, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, for så vidt angår udarbejdelsen af listen over eksperter, der kan udvælges til medlemmer af ekspertgruppen i henhold til aftalens artikel 301
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (1) (»aftalen«) trådte i kraft den 1. september 2017.
                  
               
                     (2)
                  
                  
                     I henhold til aftalens artikel 301, stk. 3, skal parterne nå til enighed om en liste over mindst 15 personer med ekspertviden om de emner, der er omfattet af aftalens afsnit IV, kapitel 13 (»kapitel 13«), og som kan udvælges til medlemmer af den ekspertgruppe, der skal undersøge de anliggender, der måtte opstå inden for kapitel 13, og som eventuelt ikke er behandlet på tilfredsstillende vis gennem konsultationer på statsplan.
                  
               
                     (3)
                  
                  
                     Unionen har indstillet fem eksperter, mens Ukraine har indstillet tre eksperter. Ukraine har givet tilsagn om senest den 31. december 2021 at indstille yderligere to eksperter. Parterne er blevet enige om fem eksperter, som ikke er statsborgere i nogen af parterne, og som kan varetage formandskabet for ekspertgruppen i henhold til aftalens artikel 301.
                  
               
                     (4)
                  
                  
                     For at sikre effektiviteten af bestemmelserne i kapitel 13 er det hensigtsmæssigt at fastlægge den holdning, der skal indtages på Unionens vegne i Underudvalget vedrørende Handel og Bæredygtig Udvikling EU-Ukraine, for så vidt angår udarbejdelsen af listen over eksperter, som kan udvælges til medlemmer af ekspertgruppen i henhold til aftalens artikel 301 —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Underudvalget vedrørende Handel og Bæredygtig Udvikling EU-Ukraine, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side, for så vidt angår udarbejdelsen af listen over eksperter, som kan udvælges til medlemmer af ekspertgruppen i henhold til aftalens artikel 301, baseres på udkastet til afgørelse truffet af Underudvalget vedrørende Handel og Bæredygtig Udvikling EU-Ukraine (2).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 10. maj 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 161 af 29.5.2014, s. 3.
         
            (2)  Jf. dokument ST 7733/21 på http://register.consilium.europa.eu.